  Туспуктэм: Майя Бывальцева Майя Бывальцева Следж-хоккеен шудонъя Виктор Кузнецов нимо «Удмуртия» клубысь бадӟымъёслэн но пиналъёслэн командаоссы Удмуртиысь физкультурая, спортъя но егитъёсын ужан политкиая министрен Александр Варшавскиен но Россиысь паралмипи комитетлэн улосвыл ёзэтэзлэн кивалтӥсеныз Олег Погодинэн пумиськонын ортчем сезонлы йылпумъянъёс лэсьтӥзы. Пиналъёс Сочиын огъяросси фестивальын азвесь медаль утӥзы, воргоронъёс Россилэн чемпионатаз бронза медаль басьтӥзы. « Умой, что куинетӥ инты басьтӥм! Нош ӧз пӧрмы то, что нырысетӥ инты турттӥськом вал басьтыны! » Григорий Корнилов, следж-хоккеен шудонъя В. Н. Кузнецов нимо «Удмуртия» клубын шудӥсь Пичи Пурга ёросысь Куреггуртысь Григорий Корнилов следж-хоккеен 2015-тӥ аырсен шудэ. Устоез уж – хобби понна уждун басьтон, милем удалтӥз шедьтыны сыӵе уж, вера спортсмен. « Луо сборъёс: арнялы – кыклы люкаськиськом котькуд ӵошатсконъёс азьын. Нош сборъёс ке ӧвӧл, ветӥлськом арнялы куинь пол – понедельник, среда, пятница » Григорий Корнилов, следж-хоккеен шудонъя В. Н. Кузнецов нимо «Удмуртия» клубын шудӥсь «Удмуртия» клуб Россилэн чемпионатысьтыз бӧрсьысь куинь ар бронза медальёсын бертэ. Пичи Пурга ёросысь Кечёвоысь Андрей Мошкин следж-хоккейын куать ар ни. Командалэсь капказэ утись серекьяса вера, я шайба чальдэ, я «тушмонлэн» капка палаз уг лобӟы шуыса. Пиослэн зарни медаль утыны туж бадӟым мылкыдзы. Тодэ вайытом, Удмуртиысь следж-хоккеистъёс Россилэн паралимпи сборнояз но шедизы вал, но ӵошатскыны ӧз кылды. Ханты-Манскийскын каллыкуспо турнирын Россилэн нырысетӥ командаеныз зарни медальёс утӥзы. Спортъя министр Александр Варшавский пусйиз, коньдон кузьымъёс Паралимпиада понна тыронъёслэсь бадӟымгес луозы шуыса. Озьы ик коньдонэз таяз ик сётыны оскытӥз (дышемъя вуонояз арын гинэ тыриське). Пиналъёслэн командазылэн шыкысаз тросгес азвесь данъетъёссы. Та дырлы одӥг зарни медальзэс 2019-тӥ арын Нижний Новгородын ортчем огъяросси фестивальын утӥзы. Кылем сезонын Сочиын нош ик кыкетӥ луизы. Тодэ вайытом, Удмуртиын быдэ вуымтэос следж-хоккей 2018-тӥ арысен шудо, 2019-тӥ аырсен пиналъёсты но кутӥзы. Командалэн тренерез Юрий Широбоков верамъя, та дыре 7-16 аресъем 13-14 адями ялан шудэ. « Милям быдэс республикаысь пиналъёс: Глазовысь но вань, Воткинскысь но, Сарапулысь но. Приходится арнялы одӥг пол терировка карыны – выходной нуналэ, малы ке шуоно нуллыны некинлы соосты. Сборъёс толэзьлы одӥг пол луыло, «Чекерилын» кык арнялы люкаськом » Юрий Широбоков, следж-хоккеен шудонъя В. Н. Кузнецов нимо «Удмуртия» клубын пиналъёсын ужась тренер Юрий Широбоковлэн верамезъя, та дыре Россиын пиналъёслэн 35 командаоссы кылдытэмын, соос дивизионъёслы люкемын. Али кутскисьёсыз нимаз шудо, правилоосты чаклатэк ай. Кужмоосызгес нырысетӥ дивизинэ пыро, отысь тямыс командаос пӧлын «Удмуртия» но. « Мынам пиналъёсы ньылез взрослый командаын шудо  ини. Соос даже сюризы ини Олимпиадае, но ӧз удалты соослы, берытскизы » Юрий Широбоков, следж-хоккеен шудонъя В. Н. Кузнецов нимо «Удмуртия» клубын пиналъёсын ужась тренер Россиысь спортсменъёсты Паралимпиадае лэзьымтэзы пиналъёслэсь мылкыдзэс ӧжыт куашкатӥз ик, шуэ тренерзы. Но спортлэсь куштӥськисьёс вӧл. « Спорт ведь соосты огазея, татын соослэн эшъёссы, ваньмыз спортын луиз соослэн, а так соос доразы пуко, немыр уг адӟо вал. Спорттэк улыны уз быгатэ ни таре! » Юрий Широбоков, следж-хоккеен шудонъя В. Н. Кузнецов нимо «Удмуртия» клубын пиналъёсын ужась тренер Следж-хоккеен шудонъя В. Н. Кузнецов нимо «Удмуртия» клублэн президентэз Павел Вечтомов пусйиз, воргоронъёс но, пиос но вуоно сезонын нырысетӥ инты понна нюръяськозы. Александр Варшавский валтӥсь тренерлы Александр Чужановлы, тренерлы Юрий Широбоковлы, вратарьёслэн тренерзылы Артём Алексеевлы но вратарьлы Владимир Каманцевлы Удмуртиысь спортъя министерстволэн таукаронъёссэ сётӥз. Сочиын Паралимпи шудонъёсын Россилэн командаезлэсь капказэ утись но азвесь медаль утись Владимир Каманцев шудэмысь дугдӥз шуыса ялӥз. Азьланяз солэсь куаразэ слдеж-хоккейя Россилэн чемпионатаз кылыны быгатомы, оло, пумиськонэ лыктэм журналистъёс трансляциос дыръя комментартор уг тырмы шуыса веразы. Озьы ик лыдӟе: «Меӵ удмурт Андрей Кузнецов: куке адӟиськод ужедлэсь емышъёссэ, со туж бадӟым мылкыд сётэ». Тегъёс: Спорт Следж-хоккей пиналъёс Ижкар Удмуртия АлександрВаршавский  